jkorsvik/nowiki_second_scrape_merged huggingface dataset:
Flathale-husgekko

Flathale-husgekko er en vanlig gekko i Sørøst-Asia. Den er en tilpasningsdyktig art, som ofte finnes i bebyggelse, og som utnytter at insekter blir lokket mot kunstig lys. Den flattrykte halen gjør den lett å skille fra andre husgekkoer i området. Om natta er den ensfarget i en lys farge, men om dagen har den mørke striper.
Utbredelsen omfatter Nepal, Bhutan, India (i Himalaya og på Nikobarene), Kina, Burma, Thailand, Malaysia, Kambodsja, Vietnam, Indonesia og Filippinene. Den har spredt seg med menneskelig hjelp til Florida i USA.
Det vitenskapelige navnet var inntil nylig Cosymbotus platyurus, men den er nå flyttet til slekten Hemidactylus.


== Eksterne lenker ==
(en) Flathale-husgekko i Encyclopedia of Life 
(en) Flathale-husgekko i Global Biodiversity Information Facility 
(en) Flathale-husgekko hos Reptile Database 
(en) Flathale-husgekko hos ITIS 
(en) Flathale-husgekko hos NCBI 
(en) Kategori:Hemidactylus platyurus – bilder, video eller lyd på Wikimedia Commons 
(en) Hemidactylus platyurus – galleri av bilder, video eller lyd på Wikimedia Commons 
Hemidactylus platyurus – detaljert informasjon på Wikispecies 
Lizards of Southeast Asia: Flat-tailed Gecko – Cosymbotus platyurus
FWC: Asian Flattail House Gecko Cosymbotus platyurus Arkivert 15. november 2009 hos Wayback Machine.
CalPhotos: Cosymbotus platyurus
Someday Baby

«Someday Baby» er en Grammy Award-vinnende sang av Bob Dylan og er det femte sporet på det Grammy Award-vinnende albumet Modern Times fra 2006. En promo CD ble også utgitt med albumversjonen av sangen og en redigert kortere versjon.Sangen nådde nummer #98 på Billboard's Pop 100 singles chart, og ble brukt i en fremstående iPod + iTunes reklame som ble sendt rundt tiden Modern Times ble utgitt, i tidlig september 2006. Denne sangen var nummer 37 på Rolling Stone's liste over de 100 beste sangene i 2008.Denne formen av sangen er basert på «Trouble No More», en folk/blues-sang skrevet av Muddy Waters og popularisert av the Allman Brothers Band, som igjen var basert på «Someday Baby Blues» av Sleepy John Estes  og popularisert av Big Maceo som «Worried Life Blues».
En alternativ versjon av sangen dukket opp på det åttende tilskuddet i Dylan's Bootleg series, Tell Tale Signs.


== Listeplasseringer ==


== Referanser ==
Kystflatvikler

Kystflatvikler (Acleris hyemana) er en sommerfugl som tilhører familien viklere (Tortricidae).


== Utseende ==
En middelsstor til ganske stor (vingespenn 14 – 20 mm), rødbrun vikler. Forvingen er forholdsvis smal med markert, men ikke sigdformet, spiss. Den er rødbrun, rundt midten går det en bred, mørk skråstrek fra framkanten omtrent halvveis til bakkanten. Rundt denne streken ligger det flekker av lysgrå skjell. Bakvingen er lyst brunlig.


== Levevis ==
Arten holder til på kystlynghei og larvene lever på røsslyng (Calluna vulgaris) og andre lyng-arter (Erica spp.). De voksne sommerfuglene klekker sent på høsten, men er lite aktive før de overvintrer. Arten gjemmer seg nede i lyngen og skremmes ikke lett opp.


== Utbredelse ==
Den er utbredt i Europa, bortsett fra den sørøstlige delen. I Norge er den funnet langs kysten nord til det sørlige Nordland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris hyemana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) kystflatvikler i Encyclopedia of Life 
(en) kystflatvikler i Global Biodiversity Information Facility 
(no) kystflatvikler hos Artsdatabanken 
(sv) kystflatvikler hos Dyntaxa 
(en) kystflatvikler hos Fauna Europaea 
(en) kystflatvikler hos NCBI 
(en) Kategori:Acleris hyemana – bilder, video eller lyd på Wikimedia Commons
Fjellflatvikler

Fjellflatvikler (Acleris implexana) er en sommerfugl som tilhører familien viklere (Tortricidae).


== Utseende ==
En middelsstor til nokså stor (vingespenn 17 – 20 mm), gråspraglete vikler. Forvingen er temmelig avrundet, jevnbred, lyst gråspraglete med et stort, trekantet, rødbrunt område ved framkanten. Bakvingen er lyst gråbrun.


== Levevis ==
Arten har larver som lever mellom sammenspunne blader av dvergbjørk (Betula nana) og vier-arter (Salix spp.).


== Utbredelse ==
Den er utbredt i Fennoskandia, det nordvestlige Russland og i Nord-Amerika. I Norge er det spredte funn i innlandet fra Telemark i sør til Finnmark i nord.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: Acleris implexana  (Insecta: Lepidoptera: Tortricidae)
Fauna Europaea Web Service, utbredelsesdatabase for europeiske dyr: Fauna Europaea : Taxon Details


== Eksterne lenker ==
(en) Acleris implexana i Encyclopedia of Life 
(en) Acleris implexana i Global Biodiversity Information Facility 
(no) Acleris implexana hos Artsdatabanken 
(sv) Acleris implexana hos Dyntaxa 
(en) Acleris implexana hos Fauna Europaea 
(en) Acleris implexana hos NCBI 
(en) Kategori:Acleris implexana – bilder, video eller lyd på Wikimedia Commons
Mørk ospeflatvikler

Mørk ospeflatvikler (Acleris obtusana) er en sommerfugl som tilhører familien viklere (Tortricidae).


== Utseende ==
En middelsstor (vingespenn 14 – 17 mm), gråbrunt-spraglete vikler. Forvingen er jevnbred med avrundede hjørner. Den er gråbrunt-spraglet bortsett fra en brunsvart, oval flekk nær fremkanten omtrent midt på vingen og et par mindre, mørke flekker ved framkanten. Bakvingen er lyst gråbrun.


== Levevis ==
Arten har larver som utvikler seg på blader av osp (Populus tremula) på ettersommeren.


== Utbredelse ==
Arten er utbredt i Fennoskandia og Baltikum, og i et belte tvers over det nordlige Nord-Amerika. I Norge finnes den i innlandet nord til det nordlige Oppland.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Fauna Europaea Web Service, utbredelsesdatabase for europeiske dyr: [2]


== Eksterne lenker ==
(en) Acleris obtusana i Encyclopedia of Life 
(en) Acleris obtusana i Global Biodiversity Information Facility 
(no) Acleris obtusana hos Artsdatabanken 
(sv) Acleris obtusana hos Dyntaxa 
(en) Acleris obtusana hos Fauna Europaea 
(en) Acleris obtusana hos NCBI
Grå flatvikler

Grå flatvikler (Acleris effractana) er en sommerfugl som tilhører familien viklere (Tortricidae). Den er meget lik på konkavflatvikler (Acleris emargana) og har inntil nylig blitt forvekslet med denne. De to artene kan ikke skilles på ytre utseende, man må undersøke kjønnsorganene.


== Utseende ==
En ganske stor, gråaktig måler. Denne arten og konkavflatvikler (Acleris emargana) kjennes lett på at forvingen har en markert, rund innbutning i den ytre delen. Det ser ut som et rundt stykke er skåret ut av vingen. Ytterkanten er også markert innbuktet slik at vingen blir sigdformet.


== Levevis ==
Mye av biologien til denne arten er dårlig kjent fordi den er så vanskelig å skille fra den sannsynligvis vanligere arten konkavflatvikler. De voksne sommerfuglene flyr mellom juli og oktober. Larvene utvikler seg mellom sammenspundne blader av ulike vier-arter (Salix spp.).


== Utbredelse ==
Arten har en nordlig utbredelse i Europa og er kjent fra Storbritannia, Tyskland, Polen, Baltikum og de nordiske landene. Dessuten finnes den i Nord-Amerika. I Norge er den funnet spredt nord til Finnmark og forekommer sannsynligvis over hele landet.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Acleris effractana på UK moths: [1]
Fauna Europaea Web Service, utbredelsesdatabase for europeiske dyr: [2]


== Eksterne lenker ==
(en) grå flatvikler i Global Biodiversity Information Facility 
(no) grå flatvikler hos Artsdatabanken 
(sv) grå flatvikler hos Dyntaxa 
(en) grå flatvikler hos Fauna Europaea 
(en) grå flatvikler hos NCBI 
(en) Kategori:Acleris effractana – bilder, video eller lyd på Wikimedia Commons
Gary Hogan

Gary Hogan (født 5. januar 1983 i Dublin) er en irsk tidligere fotballkeeper og nåværende fotballtrener for IL Stjørdals-Blink.
Hogan har tidligere spilt for Dublin City FC. Han dro deretter til Norge og Steinkjer, og var delaktig i at klubben reddet plassen i 2. divisjon i 2008. I 2009 spilte han for Skeid Fotball, men han returnerte til Steinkjer foran 2010-sesongenpå grunn av økonomiske problemer i Skeid. 
På slutten av 2010-sesongen ble han lånt ut Alta i førstedivisjon. Hogan spilte de to siste kampene i sesongen for Alta, på grunn av skade på målvaktene Faris Efendic og Samuel Dirscher. Hogan ble den 25. april 2012 lånt ut i tre måneder til HamKam på grunn av at begge deres keepere (Ivar Rønningen og Dyre Ekeberg Schjerve) var skadet. Låneoppholdet ble forlenget i siste liten, da Rønningen på nytt ble skadet.
 Totalt spilte Hogan 14 seriekamper for Hamarkameratene før han etter 2012-sesongen meldte overgang til den estlandske klubben Tallinna Kalev.Den 2. august 2015 debuterte Hogan for Ullern IF i 2. Divisjon. Her skal han spille og drive keeperakademi.
I desember 2015 ble Hogan presentert som hovedtrener for IL Stjørdals-Blink sammen med Tom Dent.


== Referanser ==


== Eksterne lenker ==
(en) Gary Hogan – Transfermarkt 
(en) Gary Hogan – FBref
Bjørkeflatvikler

Bjørkeflatvikler (Acleris notana) er en sommerfugl som tilhører familien viklere (Tortricidae).


== Utseende ==
En middelsstor (vingespenn 14-19 millimeter), gulbrun vikler. Arten er svært variabel i fargen og kan være ganske vanskelig å skille fra eikeflatvikler (Acleris ferrugana), som også varierer mye. Forvingen er jevnbred, ytterkanten er litt innbuktet bak spissen slik at den blir en tanke sigdformet. Grunnfargen er gjerne lys gulbrun. Midt på ved framkanten er det gjerne tre svarte eller mørkbrune flekker, disse kan være sammenvokst til en V-formet tegning. Bakvingen er hvit meg grå pudring på årene.


== Levevis ==
Larvene utvikler seg på bjørk (Betula spp.), enten inne i et sammenbrettet blad eller mellom to sammenspundne, holdt sammen med silke. De voksne sommerfuglene flyr gjerne i oktober, og igjen etter overvintring om våren.


== Utbredelse ==
Arten er utbredt over praktisk talt hele Europa og også i det nordlige Asia og Nord-Amerika. I Norge finnes den trolig over hele landet.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris notana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) vanlig bjørkeflatvikler i Global Biodiversity Information Facility 
(no) vanlig bjørkeflatvikler hos Artsdatabanken 
(sv) vanlig bjørkeflatvikler hos Dyntaxa 
(en) vanlig bjørkeflatvikler hos Fauna Europaea 
(en) vanlig bjørkeflatvikler hos NCBI 
(en) Kategori:Acleris notana – bilder, video eller lyd på Wikimedia Commons
Franklin Opuama

Franklin Opuama (født 8. mai 1987 i Nigeria) er en nigeriansk fotballspiller som spiller back og ving for Skeid. Han kom til Skeid fra Oslo City foran 2009-sesongen. 


== Eksterne lenker ==
Profil på skeid.no
Strange Brew: The Very Best of Cream

Strange Brew: The Very Best of Cream er et samlealbum av Cream gitt ut i 1983.
Mens The Very Best of Cream er et mer fullstendig samlealbum, fokuserer dette albumet mer på bandets singler.


== CD sporliste ==
(Note: Spor 6 og 11 er utelatt fra enkelte vinyl LP-versjoner og kassettutgivelser – de finnes på RSD5021 i Storbritannia)

«Badge» 4 (Clapton, Harrison) – 2:46
«Sunshine of Your Love» 2 (Bruce, Clapton, Brown) – 4:10
«Crossroads» 3 (Johnson, arr. Clapton) – 4:14
«White Room» 3 (Bruce, Brown) – 4:58
«Born Under a Bad Sign» 3 (Jones, Bell) – 3:13
«SWLABR» 2 (Bruce, Brown) – 2:34
«Strange Brew» 2 (Clapton, Pappalardi, Collins) – 2:48
«Anyone For Tennis? (The Savage Seven Theme)» (Clapton, Sharp) – 2:38
«I Feel Free» 1 (Bruce, Brown) – 2:54
«Politician» 3 (Bruce, Brown) – 4:12
«Tales of Brave Ulysses»  [sic] 2 (Clapton, Sharp) – 2:49
«Spoonful» 1 (Dixon) – 6:30


=== Spornotater ===
Note 1:  Spor 9 & 12 originalt utgitt på Fresh Cream (1966)Note 2:  Spor 2, 6, 7 & 11 originalt utgitt på Disraeli Gears (1967)Note 3:  Spor 3, 4, 5 & 10 originalt utgitt på Wheels of Fire (1968)Note 4:  Spor 1 originalt utgitt på Goodbye (1969)Note 5:  Spor 8 originalt utgitt som single (1968)
Marius Pierau

Marius Pierau (født 1. april 1990) er en norsk fotballspiller som spiller på midtbanen til Kongsvinger. Han har tidligere spilt for Skeids junior- og A-lag. Pierau har tidligere vært på utlån hos Lillestrøm SKs andrelag.


== Eksterne lenker ==
Profil på skeid.no
Adnan Haidar

Adnan Haidar (arabisk: عدنان حيدر‎, født 3. august 1989 i Drammen) er en norskfødt libanesisk fotballspiller som spiller for KFUM Oslo. Haidar er fra Mortensrud i Oslo.
Han var i sesongen 2009 på utlån til Skeid fra Vålerenga. Før 2012-sesongen gikk han gratis fra Vålerenga til Stabæk etter å ha takket nei til prøvespill for Burnley FC i England. Fra 2014 til 2015 spilte han for Bryne. Den 23. mars 2015 meldte han overgang til Hamarkameratene hvor han skrev under på en kontrakt ut 2015-sesongen. I slutten av februar 2016 meldte Haidar og lagkamerat Bajram Ajeti overgang fra Hamarkameratene til Moss Fotballklubb.
Den 16. oktober 2012 fikk Haidar sin landslagsdebut for Libanons herrelandslag.


== Meritter ==
VålerengaNM i fotball (1): 2008


== Referanser ==


== Eksterne lenker ==
(en) Adnan Haidar – Transfermarkt 
(en) Adnan Haidar – national-football-teams.com 
(en) Adnan Haidar – FootballDatabase.eu 
(en) Adnan Haidar – Soccerway 
(en) Adnan Haidar – FBref 
Spilleprofil hos Altomfotball.no
Profil på vif-fotball.no
Eikeflatvikler

Eikeflatvikler (Acleris ferrugana) er en sommerfugl som tilhører familien viklere (Tortricidae).


== Utseende ==
En middelsstor (vingespenn 14–18 mm), gulbrun vikler. Arten er svært variabel i fargen og kan være vanskelig å skille fra bjørkeflatvikler (Acleris notana), som også varierer mye. For sikker bestemming av disse to artene er det gjerne nødvendig å dissekere ut kjønnsorganene, men ofte kan eikeflatvikleren kjennes på at den har en liten kvast av svarte skjell i ca. en fjerdedel ut i forvingen. Forvingen har også ofte et brunt siksak-tverrbånd på midten.


== Levevis ==
Larvene utvikler seg mellom sammenspundne blader av eik (Quercus spp.) og bøk (Fagus sylvatica). De voksne sommerfuglene flyr i september-oktober og igjen om våren etter å ha overvintret.


== Utbredelse ==
Arten er utbredt over det meste av Europa, unntatt lengst i nord og sørøst. I Norge er den funnet nord til Hordaland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris ferrugana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) eikeflatvikler i Global Biodiversity Information Facility 
(no) eikeflatvikler hos Artsdatabanken 
(sv) eikeflatvikler hos Dyntaxa 
(en) eikeflatvikler hos Fauna Europaea 
(en) eikeflatvikler hos NCBI 
(en) Kategori:Acleris ferrugana – bilder, video eller lyd på Wikimedia Commons
Hvit flatvikler

Hvit flatvikler (Acleris logiana) er en sommerfugl som tilhører familien viklere (Tortricidae).


== Utseende ==
En middelsstor til ganske stor (vingespenn 18-22 millimeter) vikler. Forvingene er lysgrå til nesten snøhvite med noen mørkere flekker og mer eller mindre tydelige, lysbrune skråbånd.


== Levevis ==
Larvene lever mellom sammenspundne blader av bjørk. De voksne sommerfuglene overvintrer og kan være på vingene mellom september og april.


== Utbredelse ==
Arten er utbredt i Europa, unntatt lengst i nord og sørøst, og også i det nordlige Asia og Nord-Amerika. I Norge er den funnet nord til Møre og Romsdal.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris logiana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) hvit flatvikler i Global Biodiversity Information Facility 
(no) hvit flatvikler hos Artsdatabanken 
(sv) hvit flatvikler hos Dyntaxa 
(en) hvit flatvikler hos Fauna Europaea 
(en) hvit flatvikler hos NCBI 
(en) Kategori:Acleris logiana – bilder, video eller lyd på Wikimedia Commons
Mesut Can

Mesut Can (født 31. oktober 1991) er en norsk fotballspiller som spiller for Asker.Han er av kurdisk opprinnelse. 
Han ble hentet opp til A-laget fra Skeids juniorlag foran 2008-sesongen.
Can var i 2008-sesongen på utlån til Groruddalen Ballklubb. Overgangen til Grorud ble gjort permanent.Can ble kåret til Årets spiller sesongen 2016 hvor han scoret 19 mål og hadde 11 målgivende. Han ble også klubbens toppscorer.


== Referanser ==


== Eksterne lenker ==
(en) Mesut Can – Tyrkias fotballforbund 
Profil på skeid.no
Lys ospeflatvikler

Stor ospeflatvikler (Acleris roscidana) er en sommerfugl som tilhører familien viklere (Tortricidae).


== Utseende ==
En stor (vingespenn 26–28 mm), gråspraglete vikler. Forvingen er jevnbred, mørk gråaktig spraglete med noen mørkere flekker. Bakvingen er lyst gråbrun, mørkere langs kanten, med tallrike, gråbrune tverrflekker.


== Levevis ==
Larven lever mellom to sammenspundne blader av osp.


== Utbredelse ==
Arten er utbredt i Mellom- og Nord-Europa, men mangler i Storbritannia. I Norge er den bare funnet langs kysten vestover til Vest-Agder.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Fauna Europaea Web Service, utbredelsesdatabase for europeiske dyr: [2]


== Eksterne lenker ==
(en) Stor ospeflatvikler i Global Biodiversity Information Facility 
(no) Stor ospeflatvikler hos Artsdatabanken 
(sv) Stor ospeflatvikler hos Dyntaxa 
(en) Stor ospeflatvikler hos Fauna Europaea 
(en) Stor ospeflatvikler hos NCBI 
(en) Kategori:Acleris roscidana – bilder, video eller lyd på Wikimedia Commons
Sannikov Land

Sannikov Land (russisk Земля Санникова) var en fantomøy i Nordishavet. Myten om øya oppstod i Russland på 1800-tallet.
Jakov Sannikov og Matvej Gedensjhtrom hevdet å ha sett øya under kartleggingsekspedisjonen sin til Nysibirøyene i 1809-1810. Jakov Sannikov var den første som rapporterte å ha sett «ukjent land» nord for Kotelnyjøya i 1811 (derfor «Sannikov Land»).I 1886 rapporterte den russiske oppdageren baron Eduard Toll om at han hadde sett land i det fjerne under en ekspedisjon til Nysibirøyene. I august 1901 satte han ut på en ny ekspedisjon, Den russiske polekspedisjonen, med det russiske polarskipet «Zarja» over Laptevhavet for å finne det sagnomsuste Sannikov Land, men ble raskt blokkert av pakkis ved Nysibirøyene. I 1902 gjorde Eduard Toll og tre av mannskapet fra Zarja forsøk på å nå Sannikov Land nord for De Long-øyene til fots mens Zarja lå fanget i isen. De fant ikke øya og forsvant sporløst i november 1902 da de reiste sørover fra Bennettøya på løse isflak. 
På første halvdelen av 1900-tallet ble det klart at det ikke fantes noe Sannikov Land. 
På bakgrunn av det solide arbeidet Sannikov ellers gjorde, og fordi det ligger grunne sandbanker der øya visstnok ble observert, mener noen historikere og geografer at øya virkelig eksisterte, men ble ødelagt av erosjon og ble til en undersjøisk sandbanke som flere andre øyer i området. Denne prosessen er observert med flere øyer i Nysibirøyene, som for eksempel Semjonovskij som forsvant på 1950- eller 1960-tallet. Andre igjen mener at Sannikov Land kan ha vært en luftspeiling, som en ofte kan se i arktiske strøk, av Bennettøya. Andre igjen regner Sannikov Land som en form for pseudohistorie. 


== Sannikov Land ==
Sagnet om Sannikov Land kan ha vært opphavet til adventurespillet Syberia
Den russiske geologen og science fiction-forfatteren Vladimir Obrutsjev skrev en fiktiv fortelling om øya i romanen The Sannikov Land (1926). 
I 1973 ble en science fiction-film kalt Zemlya Sannikova (russisk: Земля Санникова; engelsk: The Sannikov Land) gitt ut i Sovjetunionen.


== Referanser ==
Faysal Mohamed Ahmed

Faysal Mohamed Ahmed (født 17. april 1988) er en norsk fotballspiller som spiller for Grorud Idrettslag. 
Han har en fortid som spiller for Skeids juniorlag, men spilte A-lagsfotball i Groruddalen Ballklubb fram til sommeren 2008, da han ble hentet tilbake til Skeid og spilte for klubben i Adeccoligaen. Kort tid etter gikk han til Oslo City. Høsten 2011 ble han hentet til Hødd på en korttids kontrakt.


== Referanser ==


== Eksterne lenker ==
(en) Faysal Mohamed Ahmed – Transfermarkt 
(en) Faysal Mohamed Ahmed – Soccerway 
(no) Faysal Mohamed Ahmed – Norges Fotballforbund 
Profil på Hødds nettsider.
Grønn flatvikler

Grønn flatvikler (Acleris literana) er en sommerfugl som tilhører familien viklere (Tortricidae).


== Utseende ==
En ganske stor vikler (vingespenn 18-22 millimeter). Forvingene er jevnbrede og nokså smale, på farge er dee blekgrønne med variable, svarte tegninger, dette gir arten en utmerket kamuflasje mot lavkledte grener.


== Levevis ==
Den er knyttet til eik og finnes i eikeskoger. Larven utvikler seg mellom to sammenspundne eikeblader. De voksne sommerfuglene flyr om høsten og igjen etter overvintring i april-mai.


== Utbredelse ==
Den er utbredt i Europa, unntatt lengst i nord. I Norge er den funnet langs kysten vest til Vest-Agder.

		


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: Acleris literana  (Insecta: Lepidoptera: Tortricidae)
Acleris literana på UK moths: Acleris literana - UKMoths
Fauna Europaea Web Service, utbredelsesdatabase for europeiske dyr: Fauna Europaea : Taxon Details


== Eksterne lenker ==
(en) grønn flatvikler i Global Biodiversity Information Facility 
(no) grønn flatvikler hos Artsdatabanken 
(sv) grønn flatvikler hos Dyntaxa 
(en) grønn flatvikler hos Fauna Europaea 
(en) grønn flatvikler hos NCBI 
(en) Kategori:Acleris literana – bilder, video eller lyd på Wikimedia Commons
CAC 40

CAC 40 som har sitt navn fra Parisbørsens tidligere handelssystem Cotation Assistée en Continu, er en benchmark fransk aksjeindeks. Indeksen representerer et kapitaliserings-vektet mål for de 40 mest signifikante verdier for de 100 høyest market caps på Euronext Paris. Det er en av de nasjonale hovedindekser for den pan-Europeiske aksjebørsgruppen Euronext ved siden av Brussel' BEL20, Lisbons PSI-20 og Amsterdams AEX.


== Selskaper i CAC 40 ==
CAC 40 per 27. november 2022.
Note 1:  - Vektinger per 27. november 2022.


== Referanser ==


== Eksterne lenker ==
Offisielt nettsted 
(en) CAC 40 – kategori av bilder, video eller lyd på Commons